న్యూఢిల్లీ: ఆప్ అధినేత, ముఖ్యమంత్రి అరవింద్ కేజ్రీవాల్ నివాసం వద్ద శుక్రవారం హైడ్రామా నెలకొంది. పార్టీ నుంచి ఉద్వాసనకు గురైన కపిల్ మిశ్రా ముఖ్యమంత్రిని కలుసుకునేందుకు ప్రయత్నించినప్పుడు పోలీసులు ఆయనను అడ్డుకున్నారు. దీంతో  మిశ్రా, ఆయన మద్దతుదారులు నినాదాలు చేస్తూ అక్కడే బైఠాయించారు. దీంతో కొద్దిపాటి ఉద్రిక్త పరిస్థితి నెలకొంది. ముఖ్యమంత్రిపైన, ఆయన కేబినెట్ సహచరుడు సత్యేంద్ర జైన్ పైన ఉన్న అవినీతి ఆరోపణలను 'జనతా దర్బార్'లో లేవనెత్తాలని మిశ్రా భావించారు. దర్బార్కు హాజరవుతున్నట్టు ముందుగానే  ప్రకటించారు. దీంతో సీఎం నివాసం వెలుపల, చుట్టుపక్కల పోలీసులు బారికేడ్లు ఏర్పాటు చేసిన పోలీసులు.. మిశ్రా, ఆయన మద్దతుదారులను నిలిపివేశారు. దీనిపై మిశ్రా మండిపడ్డారు. 'జనాతా దర్బార్ ప్రజల వినతులు, ఫిర్యాదులపై స్పందించేందుకు ఉద్దేశించినది కాదా?' అని ఆయన ప్రశ్నించారు. కేజ్రీవాల్, జైన్పై వచ్చిన అవినీతి ఆరోపణలపై రామ్ లీలా మైదానంలో అసెంబ్లీ ప్రత్యేక సమావేశాలు ఏర్పాటు చేసి చర్చించాలని డిమాండ్ చేసేందుకు తాము ఇక్కడకు వచ్చామని మిశ్రా చెప్పారు. అయితే తమను అనుమతించ లేదని అన్నారు. అవినీతి ఆరోపణలు ఎదుర్కొంటున్న కేజ్రీవాల్కు ఇంకెంతమాత్రం సీఎం పదవిలో కొనసాగే నైతిక హక్కు లేదని, ఆయన వెంటనే తన పదవికి రాజీనామా చేయాలని ఆయన డిమాండ్ చేశారు. మిశ్రా వెంట 'జనతా దర్బార్'కు హాజరయ్యేందుకు వచ్చిన వారిలో ఆయన తల్లి కూడా ఉన్నారు.
newdhilly: ap adhinetha, mukhyamantri aravind kejrival nivasam vadda sukravaaram hydrama nelakondi. party nunchi udvaasanaku guraina kapil mishra mukhyamantrini kalusukunenduku prayatninchinappudu poliisulu aayananu addukunnaru. deentho  mishra, aayana maddatudaarulu ninaadaalu chestu akkade baitaayinchaaru. deentho koddipati udrikta paristhiti nelakondi. mukhyamantripaina, aayana kabinet sahacharudu satyendra jain paina unna avineeti aaropanalanu 'janata darbar'loo levanettaalani mishra bhaavinchaaru. darbarku haajaravutunnattu mundugaane  prakatinchaaru. deentho cm nivasam velupala, chuttupakkala poliisulu barikedlu erpaatu chesina poliisulu.. mishra, aayana maddatudaarulanu nilipivesaaru. deenipai mishra mandipaddaaru. 'janata darbar prajala vinatulu, firyaadulapai spandinchenduku uddesinchinadi kaadaa?' ani aayana prasninchaaru. kejrival, jainpai vachina avineeti aaropanalapai ram leela maidaanamlo assembley pratyeka samavesalu erpaatu chesi charchinchaalani demand chesenduku taamu ikkadaku vachamani mishra cheppaaru. ayithe tamanu anumatincha ledani annaru. avineeti aaropanalu edurkontunna kejrivalku inkentamaatram cm padavilo konasage naitika hakku ledani, aayana ventane tana padaviki rajinama cheyalani aayana demand chesaru. mishra venta 'janata darbar'ku haajarayyenduku vachina vaarilo aayana talli kuudaa unnaaru.